Document ID: /roh_data/filtered/Billingualer_Corpus_interleaved-de-rm.jsonl.gz/1764

This is a text translated from German to Rumantsch Grischun.
Zukünftige Projekte im öffentlichen Verkehr in Graubünden gezielt vorantreiben

Die Verbesserung der Erreichbarkeit Graubündens aus dem Grossraum Zürich, die Abnahme des SBB-Halbstundentakts ab dem Jahr 2014 durch die RhB, eine neue Pendlerstrategie, die Planung von neuen Verkehrsverbindungen: Dies sind einige wichtige Baustellen im öffentlichen Verkehr im Kanton Graubünden. Der Kanton will diese Projekte in naher Zukunft gezielt und mit Priorität vorantreiben und sich weiterhin für eine gute Erreichbarkeit mit öffentlichen Verkehrsmitteln einsetzen.

Die Attraktivität Graubündens als Tourismus-, Wirtschafts- und Wohnstandort hängt stark von der Anbindung an das nationale beziehungsweise internationale Eisenbahnnetz ab. Die Qualität der Erreichbarkeit mit öffentlichen Verkehrsmitteln ist ein wesentlicher Faktor für die künftige wirtschaftliche Entwicklung. Der Kanton Graubünden setzt sich deshalb seit Jahren für raschere und häufigere Bahnverbindungen nach Graubünden ein. Mit der Einführung eines IC-Halbstundentaktes Zürich - Chur ab ungefähr 2014 kann der Kanton Graubünden besser an das Eisenbahnnetz angeschlossen werden. Das Angebot an zusätzlichen IC-Zügen soll schrittweise ab Dezember 2010 und im Einklang mit der Nachfrage zum IC-Halbstundentakt ausgebaut werden. Am 29. März 2010 haben sich die Kantone Schwyz, Glarus, St.Gallen, Graubünden sowie der Zürcher Verkehrsverbund ZVV mit den Betreibern SBB, SOB und RhB auf eine gemeinsame Stossrichtung für den Ausbau der Strecke Zürich-Chur geeinigt. Die Kantone setzen sich dafür ein, dass die erforderlichen Infrastrukturmassnahmen ins Paket Bahn 2030 des Bundes aufgenommen werden.

Halbstunden-Takt in Graubünden einführen

Um die Abnahme des Halbstundentaktes der SBB in Landquart und Chur ab 2014 sicherzustellen, ist vor allem das Angebot der RhB zeitgerecht anzupassen. Unter dem Arbeitstitel "Retica 30" wird geplant, auf einem grossen Teil des RhB-Netzes den ganztägigen Halbstundentakt einzuführen. Auf gewissen Strecken soll mindestens zu den saisonalen beziehungsweise tageszeitlichen Hauptverkehrszeiten die Einführung von halbstündlichen Verbindungen angestrebt werden. Parallel dazu muss auch das Angebot auf den wichtigsten Postauto- und Buslinien angepasst werden. Die Bündner Regierung hat dazu am 15. Dezember 2009 bereits einen Grundsatzentscheid gefällt.

Finanzierung sicherstellen

Dieser für Graubünden sehr wichtige Entwicklungsschritt im öffentlichen Verkehr soll vor allem in Bezug auf die Planung und Finanzierung der notwendigen RhB-Infrastruktur- und Fahrzeuginvestitionen mit Priorität vorangetrieben werden. Der Bedarf nach Abgeltungs- und Investitionsmitteln wird über einige Jahre deutlich ansteigen, da parallel dazu auch noch die Substanzerhaltung, insbesondere die Sanierung des Albulatunnels, grosse finanzielle Aufwendungen erfordert. Der Kanton wird sich beim Bund dafür einsetzen, dass die nötigen Mittel im Rahmenkredit für die Privatbahnen eingeplant werden.

Pendlerstrategie entwickeln

Ergänzend zu diesen Angebotsverbesserungen werden zur Zeit im Rahmen einer "Pendlerstrategie Graubünden" zehn Stossrichtungen und die dazugehörigen Massnahmentypen konkretisiert, um die Attraktivität für die einheimischen Fahrgäste zu steigern beziehungsweise das Umsteigen auf den öffentlichen Verkehr zu erleichtern.

Planung neuer Verkehrsverbindungen

Der Grosse Rat hatte im Jahr 2006 10 Millionen Franken für die Planung neuer Verkehrsverbindungen, welche mindestens von regionaler Bedeutung sein müssen, zur Verfügung gestellt. Daraufhin wurden dem Bau-, Verkehrs- und Forstdepartement zahlreiche Projektideen und Anträge zur Durchführung von Zweckmässigkeits- bzw. Machbarkeitsstudien eingereicht. Für eine erste Tranche hat die Regierung drei Projekte ausgewählt. Deren Ergebnisse liegen unterdessen in Form von Berichten vor. Es handelt sich um folgende:

Attraktivitätssteigerung der RhB-Strecke Landquart - Davos

Zu(g)kunft Zürich - Chur

Erschliessung Chur - Lenzerheide - Arosa

Weitere Projektstudien für neue Verkehrsverbindungen auf der Schiene wurden in Auftrag gegeben (verbesserte Schienenverbindung Andermatt - Sedrun, Wolfgangtunnel, Tunnel Davos - Arosa, Attraktivitätssteigerung der Surselvalinie) oder sind in der Abklärungsphase. Ziel ist es, alle Projekte aus den verschiedenen Regionen des Kantons auf einen vergleichbaren Bearbeitungsstand zu bringen, damit der Grosse Rat später in einer Gesamtbeurteilung aufgrund eines einheitlichen Kriterienkatalogs die Projekte mit dem grössten Nutzen priorisieren kann. Geplant ist es, dem Grossen Rat die notwendigen Entscheidungsgrundlagen bis 2012 vorzulegen.

Auskunftspersonen:

- Regierungsrat Stefan Engler, Vorsteher Bau-, Verkehrs- und Forstdepartement, Tel. 081 257 36 01

- Arno Lanfranchi, Projektleiter Neue Verkehrsverbindungen beim Bau-, Verkehrs- und Forstdepartement, Tel. 081 257 36 12

- Werner Glünkin, Leiter Fachstelle Öffentlicher Verkehr, Amt für Energie und Verkehr, Tel. 081 257 36 17

Gremium: Bau-, Verkehrs- und Forstdepartement

Quelle: dt Bau-, Verkehrs- und Forstdepartement

09.04.2010
Promover cun cleras finamiras projects futurs dal traffic public en il Grischun

Meglierar la cuntanschibladad dal Grischun nà dal vast territori enturn la citad da Turitg, introducir il tact da mes'ura da las viafiers federalas svizras VFF tar la Viafier retica VR a partir da l'onn 2014, planisar novas colliaziuns da traffic ed ina nova strategia concernent las pendularias ed ils pendularis: quai èn intgins plazzals impurtants en il traffic public dal chantun Grischun. En il futur vul il chantun promover prioritarmain quests projects cun cleras finamiras e s'engaschar vinavant per ina buna cuntanschibladad cun meds da transport publics.

L'attractivitad dal Grischun sco plazza turistica ed economica e sco lieu da domicil dependa fermamain da la colliaziun cun la rait da viafier naziunala resp. internaziunala. La qualitad da la cuntanschibladad cun meds da transport publics è in factur impurtant per il svilup economic futur. Perquai s'engascha il chantun Grischun dapi onns per colliaziuns da viafier pli sveltas e pli frequentas en il Grischun. Tras l'introducziun d'in tact da mes'ura ch'è previsa per l'onn 2014 per trens IC sin il traject da Turitg a Cuira po il chantun Grischun vegnir collià meglier cun la rait da viafier. La purschida da trens IC supplementars duai vegnir engrondida pass per pass a partir dal december 2010 confurm al basegn che deriva dal tact da mes'ura da las VFF. Ils 29 da mars 2010 èn ils chantuns Sviz, Glaruna, Son Gagl e Grischun sco er il Traffic coordinà turitgais ZVV sa cunvegnids cun las gestiunarias da las VFF, da la VR e da la Viafier dal sidost per ina direcziun communabla en connex cun l'amplificaziun dal traject da Turitg a Cuira. Ils chantuns s'engaschan che las mesiras necessarias da l'infrastructura vegnian integradas en il project federal "viafier 2030".

Introducir il tact da mes'ura en il Grischun

Per garantir la recepziun dal tact da mes'ura da las VFF a Landquart ed a Cuira a partir da l'onn 2014, sto vegnir adattada al temp oravant tut la purschida da la VR. Sut il titel da lavur "Retica 30" vegni planisà d'introducir il tact da mes'ura durant l'entir di sin ina gronda part da la rait da la VR. Sin tscherts trajects duai vegnir prendì en mira d'introducir colliaziuns mintga mes'ura almain il temp dal traffic principal durant la stagiun respectivamain durant il di. A medem temp sto er vegnir adattada la purschida da las lingias da posta e da bus las pli impurtantas. Ils 15 da december 2009 ha la regenza grischuna gia prendì ina decisiun da princip en chaussa.

Garantir la finanziaziun

Quest pass fitg impurtant per il svilup dal traffic public dal chantun Grischun duai vegnir promovì cun preferenza cunzunt areguard la planisaziun ed areguard la finanziaziun da l'infrastructura che la VR dovra sco er da las investiziuns a favur da vehichels. Il basegn da meds da cumpensaziun e d'investiziun vegn a s'augmentar considerablamain durant intgins onns, perquai ch'ils projects per mantegnair la substanza, en spezial la sanaziun dal tunnel da l'Alvra, chaschunan a medem temp grondas expensas. Il chantun vegn a s'engaschar ch'ils meds finanzials necessaris vegnian integrads en il credit general da la confederaziun per las viafiers privatas.

Sviluppar ina strategia concernent las pendularias ed ils pendularis

Cumplementarmain a questas meglieraziuns da la purschida vegnan concretisadas actualmain diesch finamiras sco er ils tips da mesiras respectivas en il rom d'ina "strategia concernent las pendularias ed ils pendularis dal Grischun" per augmentar l'attractivitad per las passagieras e per ils passagiers indigens respectivamain per facilitar la midada vi sin il traffic public.

Planisar novas colliaziuns da traffic

L'onn 2006 aveva il cussegl grond mess a disposiziun 10 milliuns francs per planisar novas colliaziuns da traffic che ston esser almain d'impurtanza regiunala. Silsuenter èn vegnidas inoltradas numerusas ideas da projects e dumondas per realisar studis d'opportunitad respectivamain da realisabladad al departament da construcziun, traffic e selvicultura. Per in'emprima etappa ha la regenza elegì trais projects. Lur resultats èn ussa avant maun en furma da rapports. I sa tracta dals suandants projects:

augment da l'attractivitad dal traject da la VR Landquart – Tavau

Zu(g)kunft Zürich – Chur

avertura Cuira – Lai – Arosa

Ulteriurs studis da project per novas colliaziuns da viafier èn vegnids incumbensads (meglra colliaziun da viafier Andermatt – Sedrun, tunnel dal Wolfgang, tunnel Tavau – Arosa, augment da l'attractivitad da la lingia en Surselva) u vegnan sclerids. La finamira è quella da metter tut ils projects or da las differentas regiuns dal chantun sin in stadi d'elavuraziun sumegliant, per ch'il cussegl grond possia priorisar pli tard en in giudicament cumplessiv ils projects cun il niz il pli grond tenor in catalog da criteris unitars. Igl è previs da preschentar al cussegl grond fin l'onn 2012 la basa ch'è necessaria per pudair decider en chaussa.

Infurmaziuns:

- cusseglier guvernativ Stefan Engler, schef dal departament da construcziun, traffic e selvicultura, tel. 081 257 36 01

- Arno Lanfranchi, manader dal project "novas colliaziuns da traffic" tar il departament da construcziun, traffic e selvicultura, tel. 081 257 36 12

- Werner Glünkin, manader dal servetsch per il traffic public, uffizi d'energia e da traffic, tel. 081 257 36 17

Gremi: departament da construcziun, traffic e selvicultura

Funtauna: rg departament da construcziun, traffic e selvicultura

09.04.2010